Comencèc a expausar es prèmis destinadi as velòci menaires: aqueth qu’arribèsse prumèr, se harie a vier a ua hemna damb adretia enes labors fines e un trespès damb anses de vint-e-dues mesures; ath dusau l’aufric ua ègua de sies ans, qu’amiaue en sòn vrente un fetus de mul; entath tresau, un beròi caudèr qu’encara non auie estat en huec e plan reludent, qu’era sua capacitat ère de quate mesures; entath quatau, dus talents d’aur, e entath cincau, un veire damb dues anses qu’encara non auie tocat era ahlama.